armvectores/hy_wikipedia_2023 huggingface dataset:
(8823) 1987 WS3

(8823) 1987 WS3, աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 24-ին Ստեֆեն ՄակԴոնալդի կողմից Անդերսոն Մեսայում։
Միջին հեռավորությունը Արեգակից կազմում է 2,569833 ա. մ., առավելագույնը մոտենում է 1,9454 ա. մ. հեռավորության վրա և հեռանում 3,1943 ա. մ.։ Արեգակի շուրջ մեկ ամբողջական պտույտ է կատարում 1504,72 երկրային օրվա ընթացքում, իր ուղեծրով շարժվելով միջինում 0,239247 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8823) 1987 WS3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորևի փողոց (Յալթա)

Գրիգորևի փողոց (ռուս.՝ Улица Григорьева), փողոց Ղրիմի Յալթա քաղաքի 10-րդ միկրոշրջանում։ Անվանվել է Ղրիմում խորհրդային իշանության հաստատման և ամրապնդման պայքարի ակտիվ մասնակից Ալեքսանդր Վասիլևիչ Գրիգորևի (1894-1935) պատվին։ Սկիզբ է առնում Ֆուրմանի և Կրուպսկայայի փողոցների հանգույցից և ավարտվում Չեռնովի փողոցի հետ հատումով։ Երկարությունը 230 մետր է։


== Նկարագրություն ==
Յալթա քաղաքի Գրիգորևի փողոցը գտնվում է 10-րդ միկրոշրջանում։ Այն սկսվում է Ֆուրմանի և Կրուպսկայայի փողոցների հանգույցից, հատում Մայոր Սավելևի փողոցը և ավարտվում Չեռնովի փողոցի հետ հատումով։ Փողոցում կա համարակալված 59 շինություն։ Կարճ փողոց է. երկարությունն ընդամենը 230 մետր է։
Գրիգորևի փողոցի փոստային դասիչն է՝ 298609։
Փողոցն անվանվել է Ղրիմում խորհրդային իշանության հաստատման և ամրապնդման պայքարի ակտիվ մասնակից, ծնունդով յալթացի Ալեքսանդր Վասիլևիչ Գրիգորևի (1894-1935) պատվին։ Այդ մասին հուշատախտակը փակցված է թիվ 2 տան պատին։ Ռուսաստանի քաղաքացիական պատերազմի ժամանակ Ալեքսանդր Գրիգորևը պարտիզանական խմբի կազմում մարտնչել է սպիտակգվարդիականների դեմ։ 1920 թվականի սեպտեմբերի 7-ին 11-հոգանոց ջոկատի կազմում նա մտել է Ղրիմ։ Նա ու ևս երկու պարտիզան՝ Ալեքսեյ Մոկրոուսովը և Իվան Պապանինը, իրականացրել են հանքի պայթյուն, ինչի հետևանքով այն երկար ժամանակով շարքից դուրս է եկել։


== Ծանոթագրություններ ==


== Աղբյուրներ ==
Улица Григорьева в Ялте
Подробная карта улица Григорьева, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
г. Ялта, улица Григорьева Archived 2019-04-15 at the Wayback Machine.
Էռնեստ Բորգնայն

Էռնեստ Բորգնայն (անգլ.՝ Ernest Borgnine, իսկական անուն ազգանունը՝ Էրմես Էֆրոն Բորգնինո, հունվարի 24, 1917(1917-01-24)[…], Համդեն, Նյու Հեյվեն շրջան, Կոնեկտիկուտ, ԱՄՆ - հուլիսի 8, 2012(2012-07-08)[…], , Լոս Անջելես), ամերիկացի դերասան, խաղացել է 200-ից ավելի գեղարվեստական և հեռուստատեսային ֆիլմերում ու սերիալներում։


== Կենսագրություն և կարիերա ==
Էրմես Էֆրոն Բորգնինոն (իտալերեն՝ Ermes Effron Borgnino) ծնվել է 1917 թ. հունվարի 24-ին ԱՄՆ-ի Կոնեկտիկուտ նահանգում։ Նրա ծնողները գաղթել էին Իտալիայից։ Դպրոցն ավարտելուց հետո 10 տարի ծառայում է ԱՄՆ-ի ռազմածովային ուժերում։ 1941 թ. թոշակի է անցնում, սակայն Երկրորդ համաշխարհային պատերազմի սկսվելու պատճառով կրկին զորակոչվում է ծառայություն ԱՄՆ-ի բանակում, մասնակցելով պատերազմին։ Պատերազմից հետո փորձելով աշխատանք գտնել տարբեր մասնագիտություններ է փոխում։
Կինոյում նորամուտը կայանում է 1951 թ.։ 1953 թ. խաղում է իր առաջին մեծ դերը ռեժիսոր Ֆրեդ Ցինեմանի «Այսուհետ և դարեդար» ֆիլմում, որտեղ իր հերոսը սպանում է Ֆրենկ Սինատրայի մարմնավորած հերոսին։ Կինոյում մեծ մասամբ խաղացել է երկրորդ պլանի դերեր։ Մյուս նշանավոր ֆիլմերն են՝ «Վիկինգները», «Պոսեյդոնի» արկածները», «Գատտակա», «Վայրի ավազակախումբը» և այլն։


== Մրցանակներ ==

Ընդհանուր թվով 13 տարբեր կինոմրցանակ է ստացել, ներկայացված է եղել ևս 8-ի։ 
Այդ թվում՝

1 Օսկար Օսկար լավագույն դերասանի համար - «Մարտի», (1955)
1 BAFTA - «Մարտի», (1955)
1 Ոսկե Գլոբուս լավագույն դերասան - «Մարտի», (1955), ևս մեկ անգամ ներկայացվել է 2007 թվականին
ներկայացվել է 3 Էմմի (մրցանակ) մրցանակի և այլն


== Ծանոթագրություններ ==


== Արտաքին հղումներ ==
Internet Broadway Database կայքում (անգլ.)
http://tcmdb.com/participant/participant.jsp?participantId=161123(չաշխատող հղում)
http://www.allrovi.com/name/p7448 Archived 2012-01-20 at the Wayback Machine.
հարցազրույց Էռնեստ Բորգնայնի հետ
kinopoisk կայքում (ռուս.)
Իսիմովո

Իսիմովո (ռուս.՝ Исимово, բաշկիրերեն՝ Исем), գյուղ Ռուսաստանի, Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 841 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեաս Քրափ

Անդրեաս Քրափ (գերմ. Andreas Crap, մայիսի 28, 1970(1970-05-28) կամ մայիսի 28, 1971(1971-05-28), Վոլֆսբուրգ, Ստորին Սաքսոնիա, Գերմանիայի Ֆեդերատիվ Հանրապետություն), գերմանացի կիթառահար, Neue Deutsche Härte Oomph! ռոք-խմբի անդամ։ Ծնվել է 1970 թ. Գերմանիայի Ներքին Սաքսոնիա երկրամասի Վոլֆսբուրգ քաղաքում։
Անդրեաս Քրափի սիրած երաժշտախմբերն ու մենակատարներն են The Beatles-ը, The Doors-ը, AC/DC-ը, Depeche Mode-ը, Anne Clark-ը, Kraftwerk-ը, Les Rita Mitsouko-ն, The Cure-ը, The Art of Noise-ը, The Sisters of Mercy-ն, The Smiths-ը, Իգի Փոփ-ը, Einstürzende Neubauten-ը, Extrabreit-ը, Metallica-ն, Red Hot Chili Peppers-ը և Դեյվիդ Բոուի-ն։


== Ծանոթագրություններ ==
Լեռնավարդ

Լեռնավարդը (նազվարդ)` հիասքանչ մանր տերևներով թուփ է։ Ձմեռվա վերջում կամ գարնան սկզբին ծաղկելու ընթացքում լեռնավարդի կոկոնները ամբողջովին բացում են թերթիկները և ծածկում ամբողջ թուփը տարբեր երանգներով` կարմիր, վարդագույնի տարբեր երանգներ, նարնջագույն, մանուշակագույն և դեղին։
Մեղմ կլիմայով երկրներում լեռնավարդը աճեցնում են այգիներում, իսկ ցուրտ ձմեռ ունեցող երկրներում` տանը, բայց ամռանը տանում են դուրս։ Լեռնավարդի ծաղիկները լինում են մի գույնանի և երկգույնանի, որոշ տեսակներ հոտավետ են։ Լեռնավարդի տերևաթափ տեսակները ծաղկում են մինչև նոր տերևների աճելը։ Տան պայմաններում լեռնավարդի մասին տարածված է որպես «դժվար» և «կամակոր» բույս։ Բանն այն է, որ տան պայմանները շատ հեռու են լեռնավարդի աճեցման բնական պայմաններից և շատ բույսեր դժվարություններ են ունենում՝ թափում են տերևները, կարճանում է ծաղկման շրջանը կամ բոլորովիին չեն ծաղկում։ Փորձենք ստեղծել տնային լեռնավարդի համար բարենպաստ պայմաններ. հողը միշտ թաց, թթվային բաղադրությամբ, ձմռանը սառը օդ, բույսի շուրջը բարձր խոնավություն տարվա տաք եղանակներին։
Պետք է հեռացնել թառամած ծաղիկները, որպեսզի բույսը իր ուժերը չծախսի սերմեր առաջացնելու համար։ Ամռանից պետք է հաճախակի պարարտացնել ֆոսֆոր պարունակող պարարտանյութով։ Լեռնավարդը սիրում է պայծառ լույս, բայց ամռանը պետք է պաշտպանել արևի ուղիղ ճառագայթներից։ Եթե այս պայմանները կատարվեն լեռնավարդը տարեց տարի առատ կծաղկի։ Նրան նաև կարելի է «ստիպել» ձմեռային տոներին ծաղկել։ Ծաղկաթափից անմիջապես հետո անհրաժեշտ է կտրատել ճյուղերը, ձևավորել բույսը։ Այնուհետև պատրաստել հատուկ հողախառնուրդ՝ երեք մաս տորֆահող, երկու մաս տերևահող, կես մաս ավազ։ Բույսերը պետք է վերատնկել ավելի մեծ թաղարներում։ Եթե բույսը երիտասարդ է, այն պետք է վերատնկել տարին երկու անգամ։ Տարիքավոր բույսերը խորհուրդ է տրվում վերատնկել երկու երեք տարին մեկ։ Լեռնավարդը բազմացվում է սերմերով, կտրոններով և պատվաստով։


== Պատկերասրահ ==
JavaBeans

JavaBeans՝  դասեր Java լեզվով, որոնք գրված են որոշակի կանոնների համաձայն։ Դրանք օգտագործվում են մի քանի առարկաներ մեկում միավորելու համար (անգլ.՝ bean  - հատիկներ, սուրճի հատիկներ) օբյեկտների հարմար փոխանցման համար։
Sun Microsystems-ի հստակեցումը սահմանում է JavaBeans-ը որպես բազմակի օգտագործման ծրագրային բաղադրիչներ, որոնք կարող են շահագործվել գրաֆիկական դիզայներների և IDE գործիքների միջոցով։
JavaBeans-ը հիմք է տալիս բազմակի օգտագործման, ներկառուցվող և մոդուլային ծրագրային բաղադրիչների համար։ JavaBeans-ը գալիս է բազմաթիվ ձևերով, բայց դրանք առավել հաճախ օգտագործվում են GUI տարրերում։ JavaBeans-ի ստեղծման նպատակներից մեկը նմանատիպ բաղադրիչ կառուցվածքների հետ փոխգործակցությունն է։ Օրինակ, Windows ծրագիրը, հաշվի առնելով համապատասխան կամուրջը կամ  դեկորատոր օբյեկտը, կարող է օգտագործել JavaBeans բաղադրիչը, կարծես դա COM կամ ActiveX բաղադրիչ է։


== JavaBean նկարագրության կանոններ ==
Որպեսզի դասը աշխատի որպես  bean, այն պետք է հետևի որոշակի մեթոդի անվանման, կոնստրուկտորի և վարքագծի կանոններին։ Այս կոնվենցիաները հնարավորություն են տալիս ստեղծել գործիքներ, որոնք կարող են օգտագործել, փոխարինել և կապել JavaBeans-ը։
Նկարագրության կանոններն են.

Դասը պետք է ունենա անպարամետր կոնստրուկտոր՝ public հասանելիության փոփոխիչով։ Նման կոնստրուկտորը գործիքներին հնարավորություն է տալիս ստեղծել օբյեկտ՝ առանց պարամետրերի լրացուցիչ բարդության։
Դասի հատկությունները պետք է հասանելի լինեն get, set և այլ մեթոդների միջոցով (կոչվում են աքսեսուարներ), որոնք պետք է հետևեն անվանման ստանդարտ կոնվենցիային։ Սա հեշտությամբ թույլ է տալիս գործիքներին ավտոմատ կերպով հայտնաբերել և թարմացնել  bean բովանդակությունը։ Շատ գործիքներ նույնիսկ ունեն մասնագիտացված խմբագիրներ տարբեր տեսակի հատկությունների համար։
Դասը պետք է սերիականացվի։ Սա հնարավորություն է տալիս հուսալիորեն պահպանել, պահել և վերականգնել bean վիճակը հարթակից և վիրտուալ մեքենայից անկախ եղանակով։
Դասը պետք է ունենա հավասար(), hashCode() և toString() մեթոդները։Քանի որ պահանջները հիմնականում գրված են որպես կոնվենցիա, այլ ոչ թե միջերես, որոշ մշակողներ JavaBeans-ը համարում են պարզ հին Java օբյեկտներ, որոնք հետևում են անվանման որոշակի կոնվենցիաներին։


== Օրինակներ ==


== Ծանոթագրություններ ==
Ասկին

Ասկին  (ռուս.՝ Аскин), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Ինզեր գետի ձախ ափին՝ 21 կմ հեռավորության վրա։ Գետի երկարությունը 51 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200612111100019867
Հիդրոլոգիական ուսումնասիրությունների կոդը - 111101986
Ավազանի կոդը - 10.01.02.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանկավարժական գիտությունների ինստիտուտ

Մանկավարժական գիտությունների գիտահետազոտական ինստիտուտ խորհրդային և մասամբ՝ հետխորհրդային շրջանի գիտահետազոտական հիմնարկ Հայաստանում։ Հիմնադրվել է 1932 թվականին, սկզբնապես կոչվել ՀԽՍՀ լուսժողկոմատի մանկավարժության և մանկաբանության գիտահետազուոական ինստիտուտ։ 1936 թվականին լուծարքի է ենթարկվել։ 1939 թվականին նորից բացվել է և կոչվել Դպրոցների գիտահետազոտական ինստիտուտ, 1962 թվականին վերանվանվել Հայկական ՍՍՀ լուսավորության մինիստրության մանկավարժական գիտությունների գիտահետազոտական ինստիտուտ։ 
Զբաղվել է մատաղ սերնդի կրթության և դաստիարակության հարցերով, հետազոտել կրթության բովանդակության, ուսուցման և դաստիարակության ձևերի, մեթոդների ու միջոցների կատարելագործման, ինչպես նաև ժողովրդական կրթության զարգացման հեռանկարներին վերաբերող խնդիրները։ Հանձնարարականներ է պատրաստել տեղական և արտասահմանյան մանկավարժական գիտության նվաճումները պրակտիկայում օգտագործելու վերաբերյալ, ուսումնասիրել և տարածել է մանկավարժական «առաջավոր» համարվող փորձը, կոորդինացրել մանկավարժական գիտության գծով տարվող գիտահետազոտական աշխատանքը, կազմակերպել մանկավարժական ընթերցումներ, գիտական համաժողովներ, սերտ կապ է պահպանել ԽՍՀՄ ՄԳԱ-ի և միութենական այլ հանրապետությունների համապատասխան ինստիտուտների հետ։ Ունեցել է 14 սեկտոր ու բաժին, շուրջ 75 գիտաշխատող (1980)։
Մալմուասոն

Մալմուասոն (ֆր.՝ Mallemoisson), համայնք Ֆրանսիայի Պրովանս-Ալպեր-Լազուր ափ մարզի Վերին Ալպերի Պրովանսի գավառում։ Մտնում է Դին-լե-Բեն կանտոնի կազմի մեջ։
Համայնքի INSEE կոդ՝ 04110։


== Բնակչություն ==
Համայնքի բնակչությունը 2008 թվականին կազմում էր 1032 մարդ։


== Տնտեսություն ==
2007 թվականի տվյալներով 692 աշխատունակ տարիքի մարդկանցից (15-64 տարեկան) 521-ը տնտեսապես ակտիվ էին, 171-ը անգործ (ակտիվության ցուցանիշը 75,3 %, 1999 թվականին եղել է՝ 69,9 %)։ 521 աշխատունակ բնակիչներից 491-ը աշխատում էին (258 տղամարդ և 233 կին), անաշխատանք էին 30-ը (14 տղամարդ և 16 կին)։ 171 անգործ մարդկանցից 57-ը աշակերտներ կամ ուսանողներ են, 62-ը թոշակառու, 52-ը չէին աշխատում այլ պատճառներով.


== Տեսարժան վայրեր ==
Փայտե արձան Սուրբ Մարի (XVII դար)
Նոտր Դամ Եկեղեցի (1630) Վիճակագրության ազգային ինստիտուտ՝ Լամբրյուիս
Մատուռ.Նոտր Դամ դե Կատելեր
Մատուռ.Գրիոն (XX դար)
Նախկին կայարան Մալմուսոն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Մալմուասոն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-12 
«Мальмуассон» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Բեկում (ֆիլմ)

Բեկում (անգլ.՝ Fracture) (ավելի ճիշտ ՝ Ճեղքվածք), ռեժիսոր Գրեգորի Հոբլիթի 2007 թվականի ամերիկա-գերմանական թրիլերը։ Գլխավոր դերերում նկարահանվել են Էնթոնի Հոփքինսը և Ռայան Հոսլինգը։ Ֆիլմ այն մասին, թե ինչպես շրջանային դատախազի երիտասարդ օգնականը ներքաշվում է խորամանկ խաղի մեջ մի մարդու հետ, որը փորձել է սպանել իր կնոջը, բայց խուսափել է բանտարկությունից շնորհիվ անմեղության կանխավարկածի։


== Սյուժեն ==
Գլխավոր հերոսը կրակում է իր կնոջ գլխին դավաճանության համար։ Ապա ևս մի քանի կրակոց է արձակում օդ և սպասում է ոստիկանության ժամանելուն։ Ոստիկանությունը վերցնում է իր ատրճանակը և ստանում է գրավոր ճանաչման մասին կատարված հանցագործությունը։ Գլխավոր հերոսի մեղսավորությանը ոչ ոք չի կասկածում, և բոլորը կարծում են, որ դատի արդյունքն ակնհայտ է։ Բայց կասկածյալի մոտ ինչ-որ բան այն չէ։ Նա միանգամից հրաժարվում է փաստաբանից և լրացուցիչ արտոնություններից, շատ ինքնավստահ է։ Փորձաքննության արդյունքները ցույց են տվել, որ ատրճանակը, որ վերցրել են կասկածյալից, ընդհանրապես ոչ մի անգամ չի կրակել։ Հագուստի վրա չեն հայտնաբերվել զոհի արյան հետքեր, ձեռքերի վրա՝ վառոդի հետքեր։


== Դերերում ==


== Ծանոթագրություններ ==
Աբատսկի շրջան (Տյումենի մարզ)

Աբատսկի շրջան (ռուս.՝ Абатский район), մունիցիպալ շրջան Ռուսաստանի Դաշնության Տյումենի մարզում։
Ստեղծվել է 1923 թվականին։ Վարչական կենտրոնը՝ Աբատսկոե։


== Աշխարհագրություն ==
Շրջանի տարածքի մակերեսը կազմում է 4080 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21827 մարդ։ Բնակչության խտությունը կազմում էր 5,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լուրու Բուրբոնե

Լուրու Բուրբոնե (ֆր.՝ Louroux-Bourbonnais), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էրիսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03150։


== Բնակչություն ==
Համայնքի բնակչությունը 2008 թվականին կազմում էր 223 մարդ։


== Տնտեսություն ==
2007 թվականի տվյալներով 141 աշխատունակ տարիքի մարդկանցից (15-64 տարեկան) 86-ը տնտեսապես ակտիվ էին, 55-ը անգործունակ (ակտիվության ցուցանիշը 61,0 %, 1999 թվականին եղել է՝ 60,5 %)։ 86 աշխատունակ բնակիչներից 80-ը աշխատում էին (43 տղամարդ և 37 կին), անաշխատանք էին 6-ը (4 տղամարդ և 2 կին)։ 55 անգործունակ մարդկանցից 10-ը աշակերտներ կամ ուսանողներ են, 24-ը թոշակառու, 21-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն դը Լուրու ռոմանական եկեղեցի (XI—XII դարեր)
Քահանայի տան դիմաց գտնվող խաչը


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լուրու Բուրբոնե» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-24 
«Լուրու Բուրբոնե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Արմաշ (Իզմիթ)

Անվան այլ կիրառումների համար տե՛ս՝ Արմաշ (այլ կիրառումներ)Արմաշ, գյուղ Թուրքիայի Իզմիթ (Նիկոմեդիա) գավառում, Իզմիթից 25 կմ հեռավորության վրա։ Մինչև Մեծ եղեռնը եղել է հայաբնակ։ Կառուցել են Պարսկաստանից գաղթած հայերը 1611-ին, Չարխափան ս․ Աստվածածին վանքի մոտ։ 1720-ին Չարխափանի տաճարը նորոգել է առաջնորդ Նիկողայոս Աստվածաբանը։ 1780-ից առաջնորդ է եղել տաղերգու Պետրոս Ղափանցին։ Բարթուղիմեոս Կապուտիկյանի օրոք կազմվել է միաբանություն, հաստատվել ուսումնարան, կառուցվել մատենադարան։ 1864-ին ստեղծվել է տպարան և սկսվել «Հույս» հանդեսի հրատարակությունը։ 1872-ին բացվել է Ղևոնդյանց գիշերօթիկ բարձրագույն վարժարանը, որը փակվել է 1881-ին։ Մաղաքիա եպիսկոպոս Օրմանյանի վանահայրության ժամանակ (1889-96) հիմնվել է դպրեվանքը։ Այդ տարիներին կառուցվել են ուսումնարանը, հյուրանոցը, շերամատունը, փուռը։ Շերամապահությունը զարգացնելու համար տնկվել են թթենու այգիներ։
XX դ․ սկզբներին Արմաշն ուներ 1500 բն․, որոնք գբաղվում էին երկրագործությամբ, անասնապահությամբ և շերամապահությամբ։ Արմաշի բնակիչները տեղահանվել են 1915-ին, Մեծ եղեռնի ժամանակ։ 


== Տես նաև ==
Արմաշի դպրեվանք
Արմաշի դպրեվանքի մատենադարան
Կոտովսկի շրջան (այլ կիրառումներ)

Կոտովսկի շրջան, կարող է վերաբերել՝

Կոտովսկի շրջան - մունիցիպալ շրջան Ռուսաստանի Դաշնության Վոլգոգրադի մարզում
Կոտովսկի շրջան - շրջան Ուկրաինայի Օդեսայի մարզում
Սամսոն (կղզի)

Անվան այլ կիրառումների համար տե՛ս՝ Սամսոն (այլ կիրառումներ)Սամսոն (անգլ.՝ Samson, կելտերեն՝ Enys Samson), Սիլլի կղզիների ամենամեծ անմարդաբնակ կղզին։ Տարածքը կազմում է 38 հեկտար։ Կղզում կա երկու բլուր։ Կղզուն Սամսոն անվանումը տրվել է Սամսոն Դոլեացու պատվին։


== Փաստեր ==
Կղզում առկա են մի քանի անտիկ ժամանակաշրջանների պատմական դամաբրաններ։ Սամսոն կղզին միշտ չէ որ անմարդաբնակ է եղել։ Այնտեղ 17-19 դարերում ապրել են որոշ ընտանիքներ։ Կղզի հասնելու համար գործում են որոշ նավեր։ Կղզին օգտագործվել է Մայքլ Մորպուլգոյի երեխաների համար գրված «Ինչու եկան կետերը» գրքում, որպես անիծված կղզի։ Կղզու մասին հիշատակում են նաև այլ գրողներ։


== Ծանոթագրություններ ==
Մխիթար Սասնեցի

Մխիթար Սասնեցի (Կերմանեցի), (XIII դ․ 60-ական թթ․, Կերմանց - 1337, Մեծոփավանք), մատենագիր, մանկավարժ։
Սովորել է Ապահունիքի Կերմանց գյուղում, ապա՝ Քաջբերունիքի Մեծոփավանքում, ուր և ձեռնադրվել է քահանա։ 1282-1285 թթ.-ին ուսումը շարունակել է Գլաձորի համալսարանում, աշակերտել Ներսես Մշեցուն և Եսայի Նչեցուն։ Որպես համալսարանի առաջին շրջանավարտ նրան շնորհվել է վարդապետական աստիճան։ Վերադառնալով Մեծոփավանք ծավալել է գիտամանկավարժական, գրչական և քարոզչական բեղմնավոր գործունեություն։ Մխիթար Սասնեցուց մեզ է հասել տասը ձեռագիր, որոնցից չորսը գտնվում է Երևանի Մեսրոպ Մաշտոցի անվան Մատենադարանում ( №№ 193, 952, 1180, 3606), երկուսը՝ Երուսաղեմում և այլն։


== Գրականություն ==
Հովսեփյան Գ., Մխիթար Սասնեցի, Վաղ-պատ, 1899։
А (կիրիլիցա)

А а, Կիրիլյան (Սլավոնական) այբուբենի տառերից մեկը։ Մեծատառը և փոքրատառը համընկնում են Լատինական այբուբենի A, իսկ հայերենում համապատասխանում «Ա ա» տառերին։
Հին սլավոներենում այս տառի անվանումը եղել է «Ազ»։ Թվային արժեքը՝ 1։


== Տես նաև ==
A (լատինական)
Ալֆա


== Ծանոթագրություններ ==
Մարիա Երմոլովա

Երմոլովա Մարիա Նիկոլաևնա (ռուս.՝ Мария Николаевна Ермолова, հուլիսի 3 (15), 1853, Մոսկվա, Ռուսական կայսրություն - մարտի 12, 1928(1928-03-12), Մոսկվա, ԽՍՀՄ), ռուս դերասանուհի։ Հանրապետության ժողովրդական արտիստուհի։ Աշխատանքի հերոս։


== Կենսագրություն ==
1871 թվականին ավարտել է Մոսկվայի թատերական ուսումնարանը, ապա աշխատել Փոքր թատրոնում։ Ալեքսանդր Օստրովսկու պիեսներում խաղացել է 20-ից ավելի դեր, այդ թվում Կատերինա («Ամպրոպ», 1873 թվական), Հուգինա («Վերջին զոհ», 1877 թվական), Նեգինա («Տաղանդներ և երկրպագուներ», 1881 թվական), Լյուդմիլա («Ուշացած սեր», 1896 թվական), Կրուչինինա («Անմեղ մեղավորներ», 1908 թվական)։ Երմոլովայի լավագույն դերակատարումներից էիև նաև Լաուրեևսիան (Լոպե դե Վեգայի «Ոչխարի աղբյուրը», 1876 թվական), Ժաննա Դ’Արկը (Շիլլերի «Օռլեանի կույսը», 1884 թվական), Հուդիթը (Գուցկովի «Ուրիել Ակոստա», 1879 թվական), Մարի Ստյուարդը (Շիլլերի «Մարի Մտյուարտ», 1886 թվական)։


== Ծանոթագրություններ ==
Գլորիա Օլորունտոբի

Գլորիա Օլորունտոբի (անգլ.՝ Gloria Oloruntobi, առավել հայտնի է բեմական «Մարաջի» (անգլ.՝ Maraji) անվամբ. փետրվարի 6, 1997(1997-02-06), Էդո նահանգ, Նիգերիա), նիգերիացի կատակերգակ դերասանուհի։


== Կենսագրություն ==
Գլորիան ծնվել է 1997 թվականի փետրվարի 6-ին։ Ծնունդով նիգերիական Էդո նահանգից է։ 2017 թվականին ավարտել է Քովենանտ մասնավոր համալսարանը՝ ստանալով միջազգային հարաբերությունների բակալավրի աստիճան։
Ստեղծագործական իր կարիերան սկսել է՝ ֆոնոգրամայի ուղեկցությամբ երաժշտական տեսահոլովակներ պատրաստելով, երգեր նմանակելով և դրանց կատակային կամ երգիծական բովանդակություն հաղորդելով։ Հանդես է եկել նաև երգիծական մանրապատումների մենախոսությամբ ու բեմականացմամբ։
Մարաջին նկարահանվել է աֆրիկացի ռեփեր Falz-ի Something Light («Մի թեթև բան») և համբավավոր երգչուհի Եմի Ալադեի Single and Searching («Միայնակ և փնտրտուքի մեջ») խորագրով տեսահոլովակներում։


== Մրցանակներ և առաջադրումներ ==
Մարաջին 2017 և 2018 թվականներին The Future Awards Africa մրցանակաբաշխության պարգևների է առաջադրվել «Կատակերգություն» անվանակարգում։  2018 թվականին նա մրցանակի է առաջադրվել նաև City People Music Awards մրցանակաբաշխությունում «Տարվա լավագույն կատակերգական կատարում» անվանակարգում։


== Ծանոթագրություններ ==
Ակնա ուսումնասիրաց ընկերություն

Ակնա ուսումնասիրաց ընկերություն, հիմնել են ԱՄՆ գաղթած ակնցիները Բոստոնում, 1898 թվականին։


== Գործունեության հիմնանան շրջաններ ==
Ընկերությունն ունեցել է գործունեության երեք հիմնական շրջան՝ 1898-1910 թթ. (Բոստոնում), 1911-1913 թթ. և 1919-1926 թթ. (Նյու Յորքում ու Նյու Ջերսիում)։
Առաջին երկու շրջաններում ընկերության նպատակն է եղել նյութապես օգնել Ակնի դպրոցներին և կարիքավոր աշակերտներին, իսկ երրորդ շրջանում՝ տարագրության հետևանքով Սիրիա ապաստանած հայրենակիցներին։


== Ծանոթագրություններ ==
Նատրիումի դեկամոլիբդատ

Նատրիումի դեկամոլիբդատ, Na2Mo10O31 քիմիական բանաձևով նատրիումի և մոլիբդենային թթվիի աղը։ Առաջացնում է անգույն բյուրեղներ, լավ չի լուծվում ջրում, ինքնաբռնկվում է օդում։


== Ֆիզիկական հատկություններ ==
Նատրիումի դեկամոլիբդատը առաջացնում է անգույն բյուրեղներ։
Չի լուծվում ջրում։ Առաջացնում է Na2Mo10O31•n H2O քիմիական բանաձևով բյուրեղահիդրատներ, որտեղ n = 6, 12, 21 և 22։


== Գրականություն ==
Справочник химика / Редкол.։ Никольский Б.П. и др.. — 3-е изд., Химия, 1971.
Բոդրովկա (գյուղ, Կուպյանսկի շրջան)

Անվան այլ կիրառումների համար տե՛ս՝ Բոդրովկա (այլ կիրառումներ)Բոդրովկա (ուկրաիներեն՝ Бодрівка), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրոպավլովկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ուկրաիներեն՝ Петропавлівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1826 թվականին։
2001 թվականի տվյալներով Պետրոպավլովկա գյուղում բնակվում էր 428 մարդ։ Բնակավայրը զբաղեցնում է 1012 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարուի

Տարուի (ճապ.՝ 垂井町 Տարուի-տյո), Ճապոնիայի Գիֆու պրեֆեկտուրայի Ֆուվա գավառում գտնվող ավան։ Ավանի մակերեսը կազմում է 57,14 կմ², բնակչությունը՝ 28 016 մարդ, բնակչության խտությունը՝ 490,30 մարդ/կմ²։


== Աշխարհագրական դիրք ==
Ավանը տեղակայված է Հոնսյու կղզու Գիֆու տարածաշրջանի Ֆուվա գավառում։ Այս ավանի հետ սահմանակցում են Օգակի քաղաքը և Յորո, Իբիգավա և Իկեդա ավանները։


== Կլիմա ==
Ավանի կլիման բնորոշվում է շոգ ու խոնավ ամառներով և մեղմ ձմեռներով (ըստ Կյոպպենի կլիմաների դասակարգման Cfa): Տարուիում միջին տարեկան ջերմաստիճանը կազմում է 15.0 °C: Տեղումների տարեկան միջին քանակը կազմում է 1904 մմ, իսկ սեպտեմբերն ամենախոնավ ամիսն է։ Օգոստոսին գրանցվում է ամենաբարձր ջերմաստիճանը՝ մոտ 27,5 °С, իսկ հունվարին գրանցվում է ամենացածր ջերմաստիճանը՝ մոտ 3,7 °С :


== Բնակչություն ==
Ավանի բնակչությունը կազմում է 28 016 մարդ (2014 թվականի հուլիսի 1-ի տվյալների համաձայն), իսկ խտությունը՝ 490,30 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Ավանը խորհրդանշող ծառ է համարվում Zelkova serrata-ն, ծաղիկ՝ կամելիան։


== Քույր քաղաք ==
 Կալգարի, Կանադա, 1996 թվականի հուլիսից


== Ծանոթագրություններ ==


== Արտաքին հղումներ ==
Պաշտոնական կայք Archived 2019-04-11 at the Wayback Machine.(ճապոներեն)
Կարոլինա Կուրկովա

Կարոլինա Կուրկովա (փետրվարի 28, 1984(1984-02-28), Děčín), չեխ սուպերմոդել։


== Կենսագրություն ==
Ծնվել է Չեխոսլովակիայում, չեխ հայտնի բասկետբոլիստ Ջոզեֆ Կուրկայի և սլովակացու ընտանիքում։ Ծնողներն ամուսնալուծվել են, երբ Կարոլինան ընդամենը երեք ամսական էր։ Մայրը որոշել է աղջկան դաստիարակել միայնակ։ Նա այլևս չի ամուսնացել։
Մանուկ հասակում Կարոլինան վիրահատվել է (ենթադրաբար պորտային ճողվածք), որից հետո աղջիկը սովորական տեսքով պորտ չի ունեցել։ Մոդելը չի պատմում մանրամասները, իսկ հրապարակվող լուսանկարներում պորտն «ավելացնում» են ֆոտոմոնտաժի օգնությամբ։


== Գործունեություն ==
2007 թվականին Կարոլինան ճանաչվել է Եվրոպայի ամենասեքսուալ շիկահերը։
Կարոլինան ներկայացրել է այնպիսի բրենդներ, ինչպիսիք են՝ Anne Klein-ը, Bottega Veneta, Celine-ը, Chanel-ը, Christian Dior-ը, Dell-ը, Elie Saab-ը, eLUXURY-ն, Express-ը, Furla-ն, Giuliano Teso-ն, H&M-ն, Hugo Boss fragrance-ը, Jean Paul Gaultier-ը, John Frieda-ն, Jones New York-ը, La Perla-ն, Liverpool-ը, Louis Vuitton-ը, Macy's INC-ը, Mango-ն, Max Mara-ն, Max Mara eyewear-ը, Mercedes-Benz-ը, MOGA-ն, Piazza Sempione-ն, Plein Sud-ը, Pronovias-ը, Rag & Bone-ը, Rocawear-ը, Rolex Oyster-ը, Salvatore Ferragamo-ն, The Limited-ը, Tommy Hilfiger-ը, Valentino-ն, Versace-ն, Victoria's Secret-ը, Yves Saint Laurent-ը և Zeki-ն։
2008 թվականին Կարոլինա Կուրկովան աշխարհի ամենասեքսուալ կանանց ցանկում զբաղեցրել է առաջին տեղը, որն ամեն տարի կազմակերպում  է «E!» հեռուստաընկերությունը։
2013 թվականի սկզբին Կարոլինա Կուրկովան, համագործակցելով LR Health & Beauty Systems միջազգային կազմակորպության հետ, թողարկել է իր սեփական կոսմետիկայի ուղղությունը, որը նույն թվականին առաջադրվել է Duftstar Awards մրցանակի  «Նորույթներ՝ Ապրելակերպ (կանայք)» անվանակարգում։


== Անձնական կյանքը ==
2009 թվականից Կարոլինան ամուսնացած է կինոպրոդյուսեր Արչի Դրուրիի հետ (մինչ իրենց ամուսնությունը հանդիպել են մեկ տարի)։ Նրանք ունեն երկու որդի՝ Թոբին Ջեկ Դրուրի (ծնվել է 29.10.2009), Նոա Լի Դրուրին (ծնվել է 05.11.2015) և մեկ դուստր՝ Լունա Գրեյս Դրուրին (ծնվել է 27.04.2021)։


== Ֆիլմագրություն ==


== Ծանոթագրություններ ==


== Արտաքին հղումներ ==
Էջը Archived 2011-07-05 at the Wayback Machine. supermodels.nl-ում
Ալբերտ Խաչատրյան

Ալբերտ Լորիսի Խաչատրյան (մայիսի 1, 1935, Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 7, 2020, Երևան, Հայաստան), հայ օպերային երգիչ                  (բարիտոն), մանկավարժ, Հայաստանի ազգային ակադեմիական երգչախմբի մեներգիչ, ՀԽՍՀ ժողովրդական արտիստ (1986)։ 
Նկարիչ, ՀԽՍՀ ժողովրդական նկարիչ Ռուդոլֆ Խաչատրյանի եղբայրն է, օպերային երգչուհի Վարդուհի Խաչատրյանի հայրը։ 


== Կենսագրություն ==
Ալբերտ Խաչատրյանը ծնվել է Երևանում։ Ավարտել է Խաչատուր Աբովյանի անվան թիվ 2 միջնակարգ դպրոցը։ 
1953 թվականին ընդունվել է Երևանի պետական համալսարանի ֆիզիկամաթեմատիկական ֆակուլտետ։ Համալսարանում ուսմանը զուգահեռ 1956 թվականին ընդունվել է Ռոմանոս Մելիքյանի անվան երաժշտական ուսումնարանի վոկալ բաժին։ 1958 թվականին ավարտել է համալսարանը, ապա որպես մաթեմատիկայի ուսուցիչ անցել աշխատանքի Գաբրիել Սունդուկյանի անվան միջնակարգ դպրոցում։ 1960 թվականին ավարտելով երաժշտական ուսումնարանը ընդունվել է Երևանի Կոմիտասի անվան պետական կոնսերվատորիայի վոկալ բաժին, ուր ուսանել է մինչև 1962 թվականը։ 
1960 թվականից աշխատել է Հայաստանի ազգային ակադեմիական երգչախմբում՝ որպես մեներգիչ, զուգահեռ 1960-1990 թվականներին ֆիզիկա և մաթեմատիկա դասավանդելով Ռոմանոս Մելիքյանի անվան երաժշտական ուսումնարանում։ 1962-1971 թվականներին նաև աշխատել է Դերենիկ Դեմիրճյանի անվան դպրոցում որպես մաթեմատիկայի ուսուցիչ և ուսումնական մասի վարիչ, իսկ 1964-1970 թվականներին՝ Թաթուլ Ալթունյանի անվան երգի-պարի պետական անսամբլում որպես մեներգիչ։
Հյուրախաղերով ելույթ է ունեցել ինչպես ԽՍՀՄ հանրապետություններում, այնպես էլ արտերկրում (ԱՄՆ, Ֆրանսիա, Անգլիա, Իսպանիա, Գերմանիա, Չեխոսլովակիա, Հարավսլավիա, Սիրիա, Լիբանան, Ճապոնիա)։ Առավել հատկանշական են նրա մեներգերը Հեկտոր Բեռլիոզի «Ռոմեո և Ջուլիետ» դրամատիկ վոկալ սիմֆոնիայում, 
Լյուդվիգ վան Բեթհովենի 9-րդ սիմֆոնիայում, ինչպես նաև Տիգրան Չուխաջյանի «Արշակ Երկրորդ» օպերայում։
Ալբերտ Խաչատրյանը մահացել է 2020 թվականի դեկտեմբերի 7-ին՝ Երևանում։


== Պարգևներ ==
ՀԽՍՀ վաստակավոր արտիստ (24.05.1977)
ՀԽՍՀ ժողովրդական արտիստ (27.03.1986)
«Աշխատանքի վետերան» մեդալ (22.02.1989)
ՀՀ մշակույթի նախարարության պատվոգրեր (2005, 2010)։


== Ծանոթագրություններ ==
Գորտնուկ ցիկուտային

Գորտնուկ ցիկուտային (լատ.՝ Ranunculus cicutarius), գորտնուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա թավամազ բույս է։ 15-40 սմ երկարությամբ ցողունը ճյուղավորված է։ Երկարավուն գծային մասերով ստորին տերևները փետրաձև են և ունեն երեք հատված սեգմենտ։ Ծաղիկները դեղին են։


== Տարածվածություն ==
Հայաստանում հանդիպում է միայն Զանգեզուրի (Կապան քաղաքի և Ներքին Հանդ, Ծավ գյուղերի շրջակայք) ֆլորիստիկական շրջանում։ Աճում է նաև Արևելյան Կովկասում, Արևելյան Անդրկովկասում, Ղարաբաղում, Թալիշում և Իրանում։


== Էկոլոգիա ==
Բույսը աճում է ստորին լեռնային գոտում՝ ծովի մակարդակից 700-1300 մ բարձրությունների վրա, կաղնու–բոխու անտառում, սոսու պուրակում, շիբլյակում, քարքարոտ լանջերին։ Ծաղկում է հունիս ամիսին, պտղաբերում՝ հուլիսին։


== Պահպանություն ==
Վտանգված տեսակ է։ Հայաստանում գտնվում է ընդհանուր տարածման արևմտյան սահմանում։ Տարածման և բնակության շրջանների մակերեսը 500 կմ²-ից պակաս է։ Տեսակին աճելավայրերի  պայմանների փոփոխության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Ամբողջ պոպուլյացիան պահպանվում է «Շիկահող» պետական արգելոցի տարածքում։


== Ծանոթագրություններ ==
Եղջերուն

«Եղջերուն», Հովհաննես Թումանյանի պատմվածքներից՝ գրված 1909 թվականին։


== Պատմություն ==
Առաջին անգամ ամբողջությամբ տպագրվել է Թիֆլիսում «Հասկեր» մանկական ամսագրում (1909 թվական, էջ 323-326), այնուհետև՝ 1940-1959 թվականներին Երևանում Հովհաննես Թումանյանի երկերի ժողովածուի գիտական հրատարակության երրորդ հատորում (էջ 74-79)։ Մի հատված («Արշալույսից առաջ մենք դարան էինք մտած Եղնուտի կիրճում» պարբերությունից մինչև վերջ), տպագրվել է 1913 թվականին Թիֆլիսում լույս տեսած «Լուսաբեր» դասագրքում (Չորրորդ տարի, էջ 139-140)։ Ավելի վաղ մի հատված-տարբերակ՝ «Եղնիկի տերը» վերնագով տպագրվել է 1907 թվականի «Լուսաբեր» ամսագրում (Առաջին տարի, էջ 23)։
Ինքնագիրը չի պահպանվել։ Գրության ժամանակը հայտնի չէ։
Պատմվածքը 1916 թվականի թարգմանվել է ռուսերեն։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» մանկական ամսագրից։


== Ծանոթագրություններ ==
Դենիս Կրուպկե

Դենիս Կրուպկե (գեր.՝Dennis Kruppke, ապրիլի 1, 1980(1980-04-01), Մյունստեր, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի հարձակվող։


== Ակումբային կարիերա ==


=== «Լյուբեկ» ===
Դենիսի առաջին պրոֆեսիոնալ ակումբը եղել է գերմանական «Լյուբեկը»։


=== «Ֆրայբուրգ» ===
2003 թվականին Դենիսը տեղափոխվել է «Ֆրայբուրգ»։ Թիմի կազմում իր դեբյուտը նշել է 2003 թվականին օգոստոսի 2-ին՝ «Բայերի» դեմ խաղում։ Թիմի կազմում 4 մրցաշրջանի ընթացքում Դենիսը մասնակցել է 85 հանդիպման։


=== «Այնտրախտ» ===
2008 թվականին Դենիսը տեղափոխվել է «Այնտրախտ»։ Գերմանական ակուբի կազմում ութ մրցաշրջան անցկացնելուց հետո Դենիսը ավարտել է իր կարիերան։


== Ձեռքբերումներ ==
Երրորդ Բունդեսլիգայի չեմպիոն - 2010/2011


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Տիլզիտի դասական գիմնազիա

Տիլզիտի դասական գիմնազիա (ռուս.՝ Тильзитская классическая гимназия),  ճարտարապետական հուշարձան Ռուսաստանի Կալինինգրադի մարզի Սովետսկ քաղաքում։ Շենքը մշակութային ժառանգության օբյեկտ է և քաղաքի հին մասի տեսարժան վայրերից մեկը։ Ռուսաստանի տարածքում գործող ամենահին դպրոցն է։ Այստեղ է գտնվում Սովետսկի թիվ 1 գիմնազիան։


== Պատմություն ==
Տիլզիտի գիմնազիան հիմնադրվել է 1586 թվականին որպես հատուկ դպրոց (դպրոցը, որտեղ միայն տղաներն էին սովորում), քանի որ 1544 թվականին հիմնադրված Քյոնիգսբերգի համալսարանին պետք էին դպրոցներ, որոնք դիմորդներին կնախապատրաստեին ընդունելության։ Նոր դպրոցն ուներ 3 ուսուցիչ և 3 դասարան։
Առաջին դասարանում սովորեցնում էին տառերը և կարդալ, գերմաներեն և ուսումնասիրում էին լատիներեն։ 2-րդ դասարանում սովորում էին լատիներենի քերականության կանոնները։ Ավագ՝ 3-րդ դասարանում դասավանդում էին շարահյուսություն և տաղաչափություն, կարդում էին Ցիցերոն և Տերենտիա, դասավանդում հունական քերականություն, կարդում Ավետարան։ Ճաշից առաջ դասերը նախատեսված էին ժամը 6-ից մինչև ժամը 9-ը, ճաշից հետո, ժամը 12-ից մինչև 16-ը։ Չորեքշաբթի և շաբաթ օրերին դասեր չկային։ 17-րդ դարի կեսերին դպրոցը հասավ իր գագաթնակետին։ Սկզբում դպրոցը գտնվում էր գերմանական եկեղեցու կողքին՝ Deutsche Straße 2 հասցեում։
1812 թվականի հունիսի 3-ին Տիլզիտի գավառական դպրոցը, որպես համամարդկային գիտակրթական հաստատություն, կոչվում էր թագավորական գիմնազիա։ Աշակերտները բանավոր հաղորդակցվում էին հունարեն և լատիներեն, սովորում էին պատմություն, մաթեմատիկա, մաթեմատիկական աշխարհագրություն, ֆրանսերեն, հին պատմություն և հնագիտություն։ 1824 թվականին աղետալի հրդեհը ոչնչացրեց գիմնազիայի շենքը, բայց արդեն 1829 թվականին գիմնազիան վերականգնվեց։ Շենքը պահպանվել է մինչև մեր օրեր։
1900 թվականին կառուցվել է գիմնազիայի ներկայիս շենքը, որտեղ դպրոցականները սովորում են մինչև այսօր։ Մինչև 1934 թվականը, գիմնազիայի բոլոր աշակերտները գունավոր գլխարկներ էին հագնում, հագուստի միակ տոնական տարրը սպիտակ գլխարկ էր՝ նեղ, սև թավշյա ժապավենով։ 1939 թվականին պատերազմի սկսվելուն պես դպրոցականները վաղաժամ ավարտեցին, իսկ 1944 թվականի ամառային արձակուրդներից հետո դասերը դադարեցին։
1945 թվականի հոկտեմբերի 23-ին վերականգնողական աշխատանքներից հետո դպրոցը պատրաստ էր ընդունել նոր ուսանողներ, և 1945 թվականի նոյեմբերի 4-ին տեղի ունեցավ նրա բացման հանդիսավոր արարողությունը։ 1996 թվականին Սովետսկի թիվ 1 դպրոցը ստացավ գիմնազիայի կարգավիճակ։


== Ժամանակակից վիճակ ==
Ներկայումս գիմնազիայում սովորում են ավելի քան 800 աշակերտ, աշխատում է 56 ուսուցիչ։ Գիմնազիայի աշակերտները 9-րդ և 11-րդ դասարաններում պետական ​​ավարտական ​​հավաստագրման, համամիութենական օլիմպիադային մասնակցելու բարձր և կայուն արդյունքներ են ցուցաբերում։ 2008 թվականին գիմնազիան ստացել է տեղեկատվական տեխնոլոգիաների ներդրման համար հիմնական կրթական հաստատության կարգավիճակ։ Ամեն տարի գիմնազիան  ընդգրկվում է տարածաշրջանի լավագույն դպրոցների շարքում։


== Հայտնի անձիք ==


=== Ուսուցիչներ ===
Ֆերդինանդ Կլեմենս (1807-1861 թթ.), մաթեմատիկայի ուսուցիչ
Յուլիուս Գերլախ (1819-1873 թթ.), բանասեր, գերմանական եկեղեցու արքեպիսկոպոս


=== Աշակերտներ ===
Կարլ Բրինկման
Ռուդոլֆ Կովալսկի
Բրունո Լիբրուկս
Յուլիուս Ալբերտ Զիր


== Ծանոթագրություններ ==
Հսկան (բալլադ)

Հսկան, բալլադ, որը գրել է հայ գրող Հովհաննես Թումանյանը։ Բալլադի ծագումը ժողովրդական է։


== Պատմություն ==
Գրության թվականը հայտնի չէ։
Ինքնագիրը մեզ չի հասել։
Առաջին անգամ «Ույժը» վերնագրով և «Կովկասի առասպելներից» ենթավերնագրով տպագրվել է Թիֆլիսում լույս տեսնող «Հասկեր» ամսագրի, 1908 թվականի 4-րդ համարի 130-137 էջերում։ Դրանից հետո նույն վերնագրով ու «Հատված» նշումով տպագրվել է Բաքվում տպագրված բանաստեղծությունների ժողովածուի 10-15 էջերում։ Այս հրատարակության մեջ հեղինակը կրճատել է 6 տող և ենթավենրագրից հետո ավելացրել «Հաստատված» նշումը։ Բանաստեղծը բալլադը հիմնովին վերջացրել է 1922 թվականին Պոլիսի հրատարակության համար պատրաստելիս։ Կրճատել է ևս 32 տող։ Հրատարակիչները ուշադրություն չդարձնելով Թումանյանի կրճատումների վրա` երկար ժամանակ հրատարակել են նախնական տարբերակները։


== Սյուժե ==
Շատ հին ժամանակներում ապրում էր մի իշխան, որը շատ ազդեցիկ մարդ էր և իրեն համարում էր աշխարհի ամենահզորը։ Մարդիկ նրան թագավոր էին ասում։ Մի անգամ նրա նախրապաններից մեկը գալիս է և նրան պատմում, որ նախրին հովտում արածացնելու ժամանակ նա մի հսկա է տեսել, որի գլուխը ամպերից անցնում է։ Իշխանը զայրանում է և զորք է հավաքում ու գնում հսկայի դեմ կռվելու։ Հսկան քնած է լինում և հնարավոր չի լինում նրան արթնացնել։ Զորքը շրջապատում է նրան, և հսկան արթնանում է, տեսնում է մարդուկներին, բոլորին բռով վերցնում է, լցնում գրպանը և գնում իր մոր մոտ։ Մայրը շատ բարի էր, և երբ որդին պատմում է եղելությունը, մայրը խղճում է մարդկանց և հրամայում է որդուն բաց թողնել նրանց։ Որդին բաց է թողնում նրանց։


== Ծանոթագրություններ ==
Բերեզնևո

Բերեզնևո (ռուս.՝ Березнево), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասխաթանի խաչքար (Մայր Աթոռ)

Ասխաթանի խաչքար, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից ութերորդը։


== Տեղադրություն ==
Մայր Աթոռի հյուսիսային պարսպապատի մոտ կանգնեցված խաչքարերից ձախից չորրորդն է։ Նախկինում գտնվում էր Կոտայքի մարզի Գեղարդ գյուղից 12կմ հյուսիսարևելյան ուղղության վրա գտնվող՝ Գողթ գետի աջ ափին, Գեղարդի վանքում։


== Նկարագրություն ==
Մայր աթոռում կրկնօրինակն է։ Քիվը հարդարված է երեք խաչաքանդակներով, իսկ կենտրոնում՝ Քրիստոսի խաչելությունը, պատկերված Գողգոթայի բլուրը ներկայացնող քանդակազարդ պատվանդանին։ 


== Վիմական արձանագրություն ==
Խաչքարի աջ կողմում առկա է 9 տող վիմական արձանագրություն.

[Ա]ՍԽԱԹ
[Ա]ՆԱ Ե
ԽԱՉՍ
ՅԵՍԱՄ
ԿԱՆՆ
ԵՒ ՊԱՊ
ԵՐՈՅՆ
ՈԿԵ. (1216) Թ[ՎԻՆ]
ՅԻՇ[ԵՑԷՔ]Համաձայն արձանագրության՝ Յեսմկանն ու Պապերը խաչքարը կանգնեցրել են Ասխաթանի հոգու փրկության համար։ Խաչքարը կանգնեցվել է 1216 թվականին։


== Այլ տեղեկատվություն ==
Խաչքարի բնօրինակը գտնվում է Նյու Յորքի Մետրոպոլիտեն թանգարանում
Ասխաթանն ու Յեսմկանը հիշվում են նաև Գեղարդավանքի մեկ այլ վիմագրում` փորագրված եկեղեցու աջավանդատան դռան վերնամասում։


== Տես նաև ==
Էջմիածնի Մայր Տաճար


== Ծանոթագրություններ ==
Ֆարմակոդինամիկա

Դեղամիջոցների ազդեցության տեսակները ուսումնասիրում է ֆարմակոդինամիկան։ Դեղանյութերի ազդեցությունը օրգանիզմի վրա կենսաբանական բարդ պրոցես է, որը ազդում է օրգանիզմի ցանկացած կորի վրա։ Այս կամ այն չափով դեղանյութը անրադառնում է բոլոր օրքան համակարգերի վրա և կախված է մի շարք գործոններից՝

Հյուսվածքների տեղական ռեակցիայից,
Դեղանյութերի ազդեցությունը արյան հոսքի վրա,
Հյուսվածքների ձևաբանական կառուցվածքների և նրանց կենսաբանական պրոցեսնների առանձնահատկությունը։Դեղանյութերի ազդեցությունը առանձին տարրերի վրա լինում է՝
Տեղանյութերի ազդեցություն – երբ դեղանյութը շփվում է մաշկի կամ լորձաթաղանթի մակերեսի հետ։
Այդ դեղանյութերը դրսևորում են ներմուծման տեղում՝ ցավի, ջերմության, այրոցի զքացում։
Այդ դեղանյութերն են՝ քսուկներ, մածուկներ, հեղուկ մածուկներ ( հատկապես յոդը )
Ռեզոպտիվ ( ներմուծական ) ազդեցութձուն – երբ դեղանյութը ներմուծում է արյան մեջ։
Ռեֆլեկտոր ազդեցություն – երբ դեղանյութը անցնում է ռեֆլեկտոր աղերի զգացող ճանապարհով և առաջացնում է համապատասխան ռեակցիա։
Ընտրողական ազդեցություն ( սելեկցիա ) – գլխավոր ազդեցությունն է դեղանյութի հիմնականում բուժական տեսակետից, երբ դեղանյութը ազդում է 1 ռեցեպտրի վրա։
Դեղանյութի անմիջական ազդեցություն – որը օրգանների վրա ազդում է՝

ուղղակի
անուղղակի ձևով։Հետադարձ ազդեցություն – երբ դեղանյութը ընկնելով օրգանիզմ, չի դրսևորում խոր փոփոխություններ և դեղանյութը իր ակտիվությունը կորցնում է։
Դեղանյութի ազդեցությունը ըստ ֆունկցիայի լինում է ընկճող և գոգուղ։
Դեղանյութի ազդեցությունը օրգան համակարգերի վրա կոչվում է ընկճող։ Իսկ օրգան համակարգերի ֆունկցիայի բարձրացումը կոչվում է գոգուղ, այս ժամանակ կարող է առաջանալ պարալիզ։
Ջրահովիտ

Ջրահովիտ,
գյուղ Հայաստանի Հանրապետության Արարատի մարզի Մասիսի տարածաշրջանում, մարզկենտրոն Արտաշատից 18 կմ հյուսիս-արևելք։


== Պատմություն ==
Գյուղը հիմնադրվել է 1831 թվականին։ Բնակիչների նախնիները Հայաստան են ներգաղթել Պարսկաստանի Մակու քաղաքից և նրա շրջակա գյուղերից։ Նախկինում ունեցել է Ճապաչալու, Ճեպեչելի, Ջաբաշալու, Ջաբաշիլի անվանումը։ Ջրահովիտ է վերանվանվել 1960 թվականին։
Գյուղը վերաբնակեցվել է 1950 թվականին Կոտայքի շրջանի Սոց գյուղից տեղափոխված բնակիչների կողմից։
Գյուղի մոտ է գտնվում Ջրահովիտի հնավայրը, որը վերաբերվում է մ.թ.ա 5-3 հազարամյակներին, ապա երկաթի հելենիզմի և ուշ միջնադարի ժամանակաշրջաններին։
Գյուղը տեղադրված է Արարատյան դաշտում, ծովի մակարդակից ունի 830 մ բարձրություն։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 աստիճան, իսկ առավելագույնը՝ 42 աստիճան։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==


== Տնտեսություն ==
Գյուղն ունի դպրոց, գրադարան, բուժկետ, կապի հանգույց, որոնք գտնվում են անմխիթար վիճակում և մանկապարտեզ՝ վերանորոգված ու կահավորված։
Բնակչությունը զբաղվում է բանջարաբուծությամբ և անասնապահությամբ։


== Տես նաև ==
Ջրահովիտի պատմության և մշակույթի անշարժ հուշարձանների ցանկ (Արարատի մարզ)


== Ծանոթագրություններ ==

Ջրահովիտ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Ոգեշնչում

Ոգեշնչում, հոգեկան ուժերի վերելք, որն առաջ է գալիս ստեղծագործական գործընթացում, հաջողության հասնելիս և այլ իրավիճակներում։ Ոգեշնչված վիճակում գտնվող մարդն ունենում է ինքնավստահություն, սեփական ուժերի նկատմամբ հավատ, դրական և ակտիվացնող (ստենիկ) հույզեր, հաճախ նաև աֆեկտներ։ Ոգեշնչում առաջ է գալիս, օրինակ, անսպասելիորեն նոր միտք հղանալիս (ինտուիտիվ «փայլատակման»դեպքում) կամ հաջող վճիռ կայացնելիս։


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Գոլուբյատին

Գոլուբյատին (ուկրաիներեն՝ Голубятин), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1720 թվականին։
2001 թվականի տվյալներով Գոլուբյատին գյուղում բնակվում էր 605 մարդ։ Բնակավայրը զբաղեցնում է 5049 կմ² տարածք։ Բնակչության խտությունը կազմում էր 119,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալչին (գյուղ, Անդրուշևկայի շրջան)

Անվան այլ կիրառումների համար տե՛ս՝ ԳալչինԳալչին (ուկրաիներեն՝ Гальчин), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Գալչին գյուղում բնակվում էր 2 316 մարդ։ Բնակավայրը զբաղեցնում է 19414 կմ² տարածք։ Բնակչության խտությունը կազմում էր 119,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաշ շրջան (այլ կիրառումներ)

Ռաշ շրջան, կարող է վերաբերել՝

Ռաշ շրջան - ԱՄՆ Ինդիանա նահանգի 92 վարչական միավորներից մեկը
Ռաշ շրջան - ԱՄՆ Կանզաս նահանգի 105 վարչական միավորներից մեկը
(4841) Մանջիրո

(4841) Մանջիրո (անգլ.՝ Manjiro), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 28-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,309529 ա. մ., առավելագույնը մոտենում է 2,0728 ա. մ. հեռավորության վրա և հեռանում 2,5463 ա. մ.։ Արեգակի շուրջ մեկ ամբողջական պտույտ է կատարում 1281,99 երկրային օրվա ընթացքում, իր ուղեծրով շարժվելով միջինում 0,280814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4841) Մանջիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ագարակ Ներքին

Ագարակ Ներքին, գյուղ Արևմտյան Հայաստանում, Էրզրումի վիլայեթի Երզնկայի գավառում։
1909 թվականին ուներ 25 տուն բնակիչ, որից 23-ը հայկական էր։ Բնակչության հիմնական զբաղվածությունը անասնապահությունն ու երկրագործությունն էր։
Գյուղը թուրքերի կողմից ամբողջովին ավերվել է Առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուրբրիակ (կանտոն)

Բուրբրիակ (ֆր.՝ Bourbriac), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Գենգան օկրուգի մեջ։ Համաձայն 2006 թվականի մարդահամարի կանտոնի բնակչությունը 4602 մարդ էր։Կանտոնի համարը 2203 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սյուրժեր

Անվան այլ կիրառումների համար տե՛ս՝ Սյուրժեր (այլ կիրառումներ)Սյուրժեր (ֆր.՝ Surgères ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սյուրժեր կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17434։


== Բնակչություն ==
Համայնքի բնակչությունը 2010 թվականին կազմում էր 6508 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սյուրժերի վիճակագրության ազգային ինստիտուտ (ֆր.)
Ալիարտոս

Ալիարտոս (հուն․՝ Αλίαρτος), փոքր քաղաք Հունաստանում։ Կենտրոնական Հունաստանի ծայրամասում գտնվող Բեոտիայի ծայրամասային միավորի Ալիարտոս-Թեսպիե համայնքի վարչական կենտրոնն է։ Գտնվում է ծովի մակարդակից 114 մ բարձրության վրա, Կիֆիսոս գետի աջ (հարավային) ափին, Կոպաիդա լճի իջվածքի հարավային եզրին, Հելիկոն լեռների ստորոտին, Թեբե քաղաքից արևմուտք։ 2011 թվականի մարդահամարի տվյալներով բնակչության թիվը կազմել է 4847 մարդ։
Քաղաքում է գտնվում Պիրեա-Սալոնիկի երկաթուղու կայարանը։


== Պատմություն ==
Ալիարտոսի մոտ են գտնվում հին Բեոտիայի Հալիարտուս քաղաքի ավերակները։ Ըստ Պավսանիասի փոխանցած ավանդության՝ քաղաքը հիմնադրել է Սիզիփոսի որդու՝ Տերսանդրի որդի Գալիարտը, որին որդեգրել է իր հորեղբայր Աֆամանտը։
Մինչև 1953 թվականը (ΦΕΚ 195Α) այն կոչվել է Մուլկի (Μούλκι), այնուհետև վերանվանվել է Ալիարտոս՝ հնագույն Գալիարտ քաղաքի անունով։


== Համայնք ==
Մուլկի համայնքը (Κοινότητα Μουλκίου Λεβαδείας) ստեղծվել է 1912 թվականին (ΦΕΚ 262Α)։ 1953 թվականին (ΦΕΚ 195Α) համայնքը վերանվանվել է Ալիարտոս  (Κοινότητα Αλιάρτου)։ Համայնքը ներառում է Մազիոն գյուղը։ 2011 թվականի մարդահամարի տվյալներով բնակչության թիվը կազմել է 4847 մարդ։ Տարածքը կազմում է 67,042 կմ²։


== Բնակչություն ==


== Ծանոթագրություններ ==
Բերեստովեց (այլ կիրառումներ)

Բերեստովեց, կարող է վերաբերել՝

Բերեստովեց - գյուղ, Ուկրաինայի Ժիտոմիրի մարզի Կորոստենի շրջանում
Բերեստովեց - գյուղ, Ուկրաինայի Չեռնիգովի մարզի Բորզնայի շրջանում
Ալվանլիի գավառակ

Ալվանլի, գավառակ Կիլիկիայում, Ադանայի նահանգի Տարսոնի գավառում։
Բնակչության և բնակավայրերի մասին տեղեկություններ հայտնի չեն։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==